Document ID: 32005D0420

KOMISSION PÄÄTÖS,
tehty 2 päivänä kesäkuuta 2005,
vuoden 2003 liittymisasiakirjan liitteen VIII lisäyksen A muuttamisesta Latvian tiettyjen maito-, kala- ja liha-alan laitosten osalta
(tiedoksiannettu numerolla K(2005) 1609)
(ETA:n kannalta merkityksellinen teksti)
(2005/420/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan (1) ja erityisesti sen liitteessä VIII olevan 4 luvun B jakson I alajakson 1 kohdan d alakohdan,
sekä katsoo seuraavaa:
(1)
Tietyille vuoden 2003 liittymisasiakirjan liitteen VIII lisäyksessä A (2) luetelluille Latvian laitoksille on myönnetty siirtymäajat. Lisäystä on muutettu komission päätöksillä 2004/460/EY (3) ja 2004/472/EY (4).
(2)
Latvia on toimittanut selvityksen, jossa todetaan tiettyjen maito-, kala- ja liha-alan laitosten saattaneen päätökseen tarvittavat uudistukset ja täyttävän nyt kaikilta osin yhteisön lainsäädännössä asetetut vaatimukset. Lisäksi jotkut laitokset ovat lakkauttaneet toimintansa.
(3)
Vuoden 2003 liittymisasiakirjan liitteen VIII lisäys A olisi siksi muutettava vastaavasti. Selkeyden vuoksi lisäys on kuitenkin syytä korvata.
(4)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Korvataan vuoden 2003 liittymisasiakirjan liitteen VIII lisäys A tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä kesäkuuta 2005.

Labels: 17
7
0
6
18
15